ขออณุญาตสอบถามหน่อยค่ะ พอดีประจำเดือนขาดไป1เดือนเต็มๆ แล้วอยู่ดีๆก็มาตอนเย็นของวันที่1ของเดือนถัดไป มา7วัน แล้วเวลาหิวชอบมีอาการคล้ายจะอ้วกตลอด แต่อาการอื่นไม่มีค่ะ แล้วรู้สึกท้องเต้นบ้าง ท้องมันคลื่นๆตุ้บๆค่ะไม่รู้สาเหตุ ขอบสำหรับคำตอบล่วงหน้านะคะ
สวัสดีค่ะ หากประจำเดือนขาดหายไป 1 เดือน แล้วต่อมามีเลือดออก เลือดดังกล่าวอาจเป็น- ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น- ประจำเดือนหากเลือดออกมาเพียง 7 วันแล้วหายไป ไม่มีอาการปวดท้องน้อยรุนแรง ก็น่าจะเป็นเลือดประจำเดือนได้ ซึ่งการที่ประจำเดือนมาช้ากว่ากำหนด อาจเกิดจากหลายปัจจัย เช่น มีความเครียด ทำงานหนัก ออกกำลังกายมากไป พักผ่อนน้อย อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากหลังจากนี้ ไม่ได้มีเลือดออกกะปริดกะปรอยมากอีก และประจำเดือนในรอบถัดไปมาเป็นปกติ ก็ไม่ต้องทำอะไร แต่หากเลือดยังคงไม่หยุดไหล หรือออกมาอีกเรื่อยๆ ก็ควรตรวจหาการตั้งครรภ์ดูด้วยค่ะสำหรับอาการท้องเต้นในบางครั้ง น่าจะเป็นลำไส้ที่เคลื่อนไหวค่ะ ไม่น่าใช่อาการเด็กดิ้น เพราะอาการเด็กดิ้น จะรู้สึกเมื่อตั้งครรภ์มากกว่า 3 เดือนขึ้นไปแล้วค่ะ